**ОПШТИНСКО ВЕЋЕ ОПШТИНЕ КНИЋ**, на седници од 16.10.2025. године, на основу члана 46. став 1. тачка 7. и члана 56. став 1. Закона о локалној самоуправи („Службени гласник РС“, бр. 129/07, 83/14-др. закон, 101/16-др. закон, 47/18 и 111/21-др. закон), члана 49. став 2. и члана 95. став 1. Закона о запосленима у аутономним покрајинама и јединицама локалне самоуправе („Службени гласник РС“, бр. 21/16, 113/17, 95/18, 114/21, 92/23, 113/17-др. закон, 95/18-др. закон, 86/19-др. закон, 157/20-др. закон и 123/21-др. закон), члана 8. став 2. и члана 9. став 2. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС“,бр. 107/23), члана 58. став 1. тачка 21. Статута општине Кнић („Службени гласник општине Кнић“, бр. 1/19, 14/21 и 26/22), донело је

**О Д Л У К У**

**О**

**РАСПИСИВАЊУ ЈАВНОГ КОНКУРСА ЗА ПОПУЊАВАЊЕ ПОЛОЖАЈА НАЧЕЛНИКА ОПШТИНСКЕ УПРАВЕ ОПШТИНЕ КНИЋ**

**I**

Расписује се Јавни конкурс за попуњавање положаја начелника Општинске управе општине Кнић, на период од пет година.

**II**

 Поступак по Јавном конкурсу из тачке I ове Одлуке спровешће Конкурсна комисија за спровођење јавног конкурса за попуњавање положаја начелника Општинске управе општине Кнић, коју је решењем број 119-1370/25-01 од 13.10.2025.године, образовало Општинско веће општине Кнић.

**III**

 Саставни део ове Одлуке јесте текст Јавног конкурса за попуњавање положаја начелника Општинске управе општине Кнић.

**IV**

 Оглас о јавном конкурсу се објављује на огласној табли Општинске управе општине Кнић и на веб презентацији [**https://www.knic.rs**](https://www.knic.rs)а обавештење о јавном конкурсу и адресу интернет презентације општине на којој је објављен оглас објавити у једним дневним новинама које се дистрибуирају за целу територију Републике Србије.

**V**

 Ова Одлука ступа на снагу даном доношења, а објавиће се на огласној табли Општинске управе општине Кнић и на званичној интернет презентацији општине Кнић.

**Број: 110-1385/25-01 ПРЕДСЕДНИК ОПШТИНСКОГ ВЕЋА**

**У Книћу:16.10.2025. године Срећко Илић с.р.**

**О б р а з л о ж е њ е**

 Решењем Општинског већа општине Кнић бр. 119-1305/25-01 од 03.10.2025. године, утврђен је престанак рада на положају начелника Општинске управе општине Кнић. Како је положај начелника Општинске управе непопуњен, сагласно Закону о запосленима у аутономним покрајинама и јединицама локалне самоуправе („Службени гласник РС“, бр. 21/16, 113/17, 95/18, 114/21, 92/23, 113/17-др. закон, 95/18-др. закон, 86/19-др. закон, 157/20-др. закон и 123/21-др. закон) и Уредби о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС“,бр. 107/23), неопходно је спровести јавни конкурс за попуњавање положаја начелника Општинске управе општине Кнић.

 Чланом 95. став 1. Закона о запосленима у аутономним покрајинама и јединицама локалне самоуправе („Службени гласник РС“, бр. 21/16, 113/17, 95/18, 114/21, 92/23, 113/17-др. закон, 95/18-др. закон, 86/19-др. закон, 157/20-др. закон и 123/21-др. закон), прописано је да јавни конкурс за попуњавање положаја оглашава Општинско веће. Чланом 8. став 2. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС“, број 107/23), прописано је да се јавни конкурс спроводи за пријем приправника и за попуњавање положаја. Чланом 58. став 1. тачка 21. Статута општине Кнић („Службени лист општине Кнић“,бр. 1/19, 14/21 и 26/22), утврђена је надлежност Општинског већа да поставља и разрешава начелника Општинске управе.

 Доношењу ове Одлуке приступа се из разлога упражњеног радног места у Општинској управи општине Кнић, и то места начелника Општинске управе, који је предвиђен чланом 5. Правилника о унутрашњем уређењу и систематизацији радних места у Општинској управи општине Кнић.

 У складу са наведеним, предлаже се Општинском већу општине Кнић да донесе Одлуку о расписивању Јавног конкурса за попуњавање положаја начелника Општинске управе Кнић.